Rausvasis šiurpis
Rausvasis šiurpis (Hypoxylon fragiforme) – elniagrybinių (Xylariaceae) šeimos grybų rūšis. Periteciai mažyčiai, 0,5-1 cm skersmens, apvalūs, rutuliški, iš pradžių rudai raudoni, plytos raudonumo, sendami tamsėja iki rudos, juodai rudos spalvos, viršuje su mažyte angele sporoms išbyrėti. Vidinė masė juodai ruda. Sporos 11-15 x 5-7 μm. Būdingi požymiai: jauni vaisiakūniai rudai raudoni, subrendę – juodai rudi, apvalūs. Auga pavasarį – rudenį, pavieniui, bet vienas šalia kito, grupėmis ant nukritusių lapuočių medžių šakų, kurios atrodo lyg smulkiais gumbeliais apaugusios. Dažnas. Aktyvus saprotrofas. Nevalgomas.